Fløjspilleren Rikke Ebbesen forlænger sin kontrakt med Aalborg DH yderligere to år.

Aalborg DH har forlænget kontrakten med venstre fløjen Rikke Ebbesen i yderligere to år, og det glæder spilleren. - Aalborg DH er jo et rigtigt dejligt sted at være. Det er her mine trygge rammer er, og det er her, jeg har den bedste mulighed for spilletid og udvikling. Jeg er rigtigt glad for det trænerteam, der er her i form af Allan Heine og Karen Brødsgaard, siger Rikke Ebbesen. Rikke Ebbesen har spillet fem sæsoner for Aalborg DH. Der før spillede hun i Aalborg HK og Aalborg KFUM. Fløjspilleren har været en del af klubben talentarbejde, og har spillet sig til en fast plads på ligaholdet. - Jeg ser i Rikke en dybt ambitiøs og målrettet spiller, som har talentet til at gå hele vejen til A-landsholdet i fremtiden. Vi er rigtigt glade for og stolte over, at vi kan fastholde en af vores egne unge profiler i Aalborg DH, siger direktør Lars Steffensen.